Յանիս Իվանով

Յանիս Անդրեևիչ Իվանով (, ), լատիշ խորհրդային կոմպոզիտոր, դիրիժոր, մանկավարժ։ ԽՍՀՄ ժողովրդական արտիստ (1965 թ.), Ստալինյան երկրորդ աստիճանի մրցանակի դափնեկիր (1950 թ.)։

Կենսագրություն 
Յանիս Իվանովը ծնվել է 1902 թվականի հոկտեմբերի 9-ին Պռեյլիում (ըստ այլ աղբյուրների՝ Պռեյլի շրջանի Բաբրի գյուղում)։ Սերում է ռուս հնադավանների ընտանիքից։ Վաղ մանկությունն անցել է Լատվիայում։

Առաջին համաշխարհային պատերազմի տարիներին Իվանովների ընտանիքն ապրել է Վիտեբսկում և Սմոլենսկում, որտեղ էլ Յանիս Իվանովն ստացել է երաժշտական նախնական կրթություն (դաշնամուր, երաժշտության տեսություն)։ 1920 թվականին վերադարձել է Լատվիա։

1922 թվականին մեկնել է Ռիգա, որտեղ ուսումը շարունակել է Յու․ Մաևսկու անվան ստուդիայում (1922-1923 թթ.)։ 1924-1931 թվականներին սովորել է Լատվիայի կոնսերվատորիայում (1944 թվականից դասավանդում է նույն կոնսերվատորիայում, պրոֆեսոր՝ 1955 թվականից)։

1930-ական թվականներին գրել է հայրենիքին նվիրված ծրագրային ստեղծագործություններ՝ «Լատգալյան լճեր» սյուիտը (1935 թ.), «Ծիածան» սիմֆոնիկ պոեմը (1938 թ.) և այլն։ Լավագույն սիմֆոնիկ երկերից են՝ «Ատլանտիդա» (1941 թ.), «Լատգալյան սիմֆոնիա» (1949 թ., ԽՍՀՄ պետական մրցանակ, 1950 թ.)։ Նաև 14 սիմֆոնիայի (1933-1971 թթ.), կոնցերտների, կվարտետների, դաշնամուրային պիեսների հեղինակ է։ Արժանացել է Լատվիական ԽՍՀ պետական մրցանակի (1959 թ., 1970 թ.)։

Պարգևներ և կոչումներ 
 Լատվիական ԽՍՀ արվեստի վաստակավոր գործիչ
 Լատվիական ԽՍՀ ժողովրդական արտիստ (1956 թ.)
 ԽՍՀՄ ժողովրդական արտիստ (1965 թ. )
 Ստալինյան երկրորդ աստիճանի մրցանակ (1950 թ.) № 6 սիմֆոնիայի համար («Латгальскую»).
 Լատվիական ԽՍՀ պետական մրցանակ (1959 թ., 1970 թ.)
 Լենինի շքանշան (1976 թ.)
 Աշխատանքային կարմիր դրոշ շքանշան (1950 թ., 1956 թ.)

Ծանոթագրություններ 

Լատիշ կոմպոզիտորներ
ԽՍՀՄ ժողովրդական արտիստներ
ԽՍՀՄ կոմպոզիտորների միության անդամներ
20-րդ դարի դասական կոմպոզիտորներ
Խորհրդային դիրիժորներ
Խորհրդային մանկավարժներ
ԽՍՀՄ քաղաքական գործիչներ
ԽՍՀՄ ԳԽ 3-րդ գումարման պատգամավորներ
ԽՍՀՄ ԳԽ 4-րդ գումարման պատգամավորներ
Լատիշ դիրիժորներ
Խորհրդային կոմպոզիտորներ
Խորհրդային ակադեմիական երաժիշտներ
ԽՍՀՄ Պետական մրցանակի դափնեկիրներ